BOSNA I HERCEGOVINA

FEDERACIJA BOSNE I HERCEGOVINE

OPĆINSKI SUD U LUKAVCU

Broj: 126 0 Mal 180666 22 I
Lukavac, 05.10.2023. godine

Općinski sud u Lukavcu, sudija Azra Bojić, u izvršnom postupku tražioca izvršenja  BH Telecom d.d. Sarajevo, direkcija Tuzla, Alije Izetbegovića 29, protiv izvršenice, M.S, ...... bb, Lukavac, radi novčanog potraživanja, vrijednost spora 393,85 KM, dana 05.10.2023. godine donio je

Z A K LJ U Č A K   O   P R O D A J I

1. Određuje se drugo ročište za prodaju popisane pokretne stvari izvršenika za dan 06.11.2023. giodine u 08,30 sati u prostorijama Općinskog suda u Lukavcu, sudnica broj 23, a prodaja će se izvršiti putem usmenog javnog nadmetanja.

2. Predmet javne prodaje je popisana pokretna stvar izvršenika, popisana od službenog  lica ovog suda i to:

· TV plazma PHILIPS, crne boje, marke   - procijenjena vrijednost 300,00 KM

·  Zamrzivač BEKO 410 l - procijenjena vrijednost 500,00 KM

3. Kako se radi o drugom ročištu za javno nadmetanje, pokretna stvar koja je predmet prodaje, može se prodati bez ograničenja u pogledu iznosa njene cijene. (član 131.   stav 4. Zakona o izvršnom postupku FBiH ( Službene novine FBiH broj 32/03, 52/03, 33/06, 39/09, 39/09, 35/12, 46/16). 

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

6. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.









                     S u d i j a








                     Azra Bojić
Pouka o pravnom lijeku:

Protiv zaključka nije dopušten pravni lijek.

